Publication: Magyar Közlöny
Issue: MK-2011-41 (Year: 2011, Number: 41)
Era: contemporary
Section: rendelkezéseinek végrehajtásáról szóló 8/2004. (III. 10.) PM rendelet (a továbbiakban: JötR.) 2. § (3) bekezdése helyébe
Paragraph Index: 470

48. § A JötR. 108. § (1) és (3) bekezdései helyébe a következõ rendelkezések lépnek: „(1) A felhasználói engedélyesnek telephelyenként a vámszerv által elfogadott és hitelesített, amennyiben az engedélyt kiadó és a hatósági felügyeletet ellátó vámszerv nem azonos, az engedélyt kiadó vámszerv által elfogadott és a hatósági felügyeletet ellátó vámszerv által hitelesített, a 12. számú melléklet szerinti adattartalmú nyilvántartást kell termékenként (a denaturált szeszt a teljes denaturálás típusa szerint is) folyamatosan vezetnie. A nyilvántartások vezetésére az engedélyt kiadó vámszerv által elõzetesen jóváhagyott számítógépes terméknyilvántartás is alkalmazható.” „(3) A Jöt. 60. § (3) bekezdésében és 71. § (2) bekezdésében elõírt éves elszámoláshoz a készletfelvételt a hatósági felügyeletet ellátó vámszervvel elõzetesen egyeztetett idõpontban kell megtartani, amelyet a hatósági felügyeletet ellátó vámszerv a helyszínen ellenõrizhet. A felhasználói engedélyes a készletfelvétel alapján a tárgyévrõl – a kérelemben megadott felhasználási arányszám szerint – elszámolást készít, melyet – ha az engedélyt kiadó és a hatósági felügyeletet ellátó vámszerv nem azonos – a hatósági felügyeletet ellátó vámszerv ellenjegyzését követõ 5 munkanapon belül köteles benyújtani az engedélyt kiadó vámszervhez. Amennyiben a felhasználói engedélyes több telephellyel rendelkezik, összesített elszámolást is köteles benyújtani.”

Source: https://magyarkozlony.hu/hivatalos-lapok/6da3d2152c077ddc6705ee2e3fd8c0895cfef54e/dokumentumok/b6c906a8c14f606bbbc6b7d57e78aeacec49efae/letoltes